ArabovMK/tajik-wikipedia-corpus huggingface dataset:
Бозорӣ (навъи ангур)

Бозорӣ — як навъ ангури пешпазаки маҳаллӣ; селексияи халқист. Токаш серҳосил, 32-34 дарсади навдаҳояш ҳосилдеҳ. Баргаш гирдаи панҷпарра, камчоки бепашмак, рангаш сабзи баланд. Аввали май гул карда, аввали июн мепазад. Гулаш дуҷинса, хӯшааш миёнаҳаҷми махрутшакл (дарозиаш 16 см, бараш 12 см), вазнаш г. Ғужбаш миёнаҳаҷми лӯнда, сиёҳи бунафш, 1-2 дона тухм дорад. Ғужмаш тунуки чандир, мумпардааш ғафси сафедтоб; гӯшташ хамирак ё чандир, сершираи хуштаъм. Дар таркибаш 19-22 % қанд ва 3,6-4,1 гл ҷавҳар мавҷуд аст. Дар заминҳои санглоху шӯрхок низ ҳосили баланд (аз 1 га сентнер) медиҳад. Давраи нашваш 93-95 рӯз. Асосан дар қитъаҳои ҳаётаи сокинони ноҳияи Панҷакент, ҳамчунин дар вилояти Самарқанд ва водии Фарғонаи Ҷумҳурии Узбакистон вомехӯрад. Ба сармо тобовар аст, аз касалии гарда каму беш зарар мебинад.
Бозпеч

Бозпеч — як навъ шаддаи муҳра ё шаба аст, ки барои бозии тифл онро дар чӯби гаҳвора меовезанд. Бозпеч маъмулан аз муҳраҳои якранг ё гуногуни ҷилодору назаррабо, ки ба риштаи тофташуда гузаронида шудаанд, таҳия мешавад. Бозпечро, одатан, модар ё момодоя дар дастаи гаҳвора болои сари кӯдак барои бозӣ ва оромкунӣ меовезанд. Тифл баробари калонтар шудан ба бозпеч даст расонда, бо он бозӣ мекунад. Баъзан мутобиқи урфи қадимӣ барои чашмгардонӣ ва нигоҳ доштани тифл аз балову офатҳо дар миёни шадда сангҳои нодиру гаронбаҳо, тумор, муҳраи чашм ва дигар ороишоти хосияти некдоштаро ҷой медиҳанд. Дар бораи бозпеч шоирон низ дар шеърҳояшон ёдовар шудаанд: Пайи маҳди атфоли ҷоҳат сазад, Ки иқди Сурайё шавад бозпеч. Шаҳиди Балхӣ Бозпеч ҳамчун бозичаи шавқовари тифлон ва унсури ороишии гаҳвора садсолаҳо истифода шуда, то кунун моҳияташро гум накардааст.
Бозсу (деҳа)

Бозсу Бозсу) — деҳа (ауыл) дар вилояти Туркистони Қазоқистон. Дар ноҳияи Келес ҷойгир аст. Дар соли 2009 тибқи барӯйхатгирии аҳолӣ 1603 нафар аҳолӣ дошт.
Бозтамвил

Бозтамвил — дар бонкдорӣ, маблағгузории такрорӣ, аз тарафи муассисоти қарздиҳанда ҷалб намудани вомҳои байнибонкӣ ё қарзҳои бонки марказӣ барои истиқрози бонк. Ҷуброни пурра ё қисми вомҳо аз ҳисоби қарзҳои нав. Бозтамвили коғазҳои қиматнок нашри нави коғазҳои қиматнокест барои иваз ё бозпардохт кардани коғазҳои қиматноке, ки қаблан дар муомила будаанд.
Бозпахшкунанда

Ретранслятсия – Қабул ва пахши барномаҳои радио ва телевизион тариқи нуқтаҳои андармиёни қабул ва ҳамзамон интиқоли мустақими барномаҳои телевизион ё қисмҳои муҳими онҳо, ки аз ҷониби пахшкунанда барои қабул аз ҷониби аҳолӣ, новобаста аз воситаҳои техникии истифодашуда интиқол мешавад. 1 Пайвандҳо.
Бозрасӣ

Бозрасӣ — дар ҳуқуқ низоми азназаргузаронӣ ва назорат (дидбонӣ, нигаҳбонӣ)-и дурусти амали мақомоти зертобеъ ва ашхос; инчунин шакли махсуси мақомоти идоракунии давлатӣ, ки аз тарафи давлат барои зери назорат (дидбонӣ, нигаҳбонӣ) гирифтани иҷрои қоидаҳои барои соҳаҳои муайян муқарраршуда (мас., бозрасии бехатарии ҳаракати роҳ, бозрасии санитарию эпидемиологӣ, бозрасии бехатарии оташнишонӣ, бозрасии андоз ва ғ.), бо омехтани вазифаҳои назоратӣ бо баъзе вазифаҳои фаврӣ-қарорқабулкунӣ (аз қабили ҷаримабандӣ, татбиқи дигар чораҳои ҷавобгарии маъмурӣ) таъсис дода шудаанд. Ба вазифаҳои бозрасӣ на фақат санҷиши иҷро, балки дар ҷойи санҷиш ё назорат андешидани чораҳои таъсиррасонии маъмурӣ барои бартараф намудани камбудҳои ҷойдошта ва ошкоршуда нисбат ба вайронкунандагони қоидаҳои қабулшуда низ дохил мешавад. Назорати дурустии амали мақомоти зертобеъ ва ашхос ё назорати иҷрои қонунҳоро дар соҳаҳои махсус шахси мансабдори махсус — бозрас амалӣ мекунад.
Бозубанд

Бозубанд — маснуоти ороишии заргарӣ, дастбанди ҳалқашакли зинатӣ, ки заргарон аз тило, нуқра, мис ва дигар ашёи гаронбаҳо дар шакли давра месозанд ва онро занон (бештар) ва мардон ба гардан ё бозу меовезанд. Таърих Дар замонҳои пеш ҳар чизи ҳалқашакли ороишёфта ва беороишро, ки дар бозу баста шавад, бозубанд меномиданд. Бозубанди занон аз бозубанди мардон бо он фарқ мекунад, ки зебу зинати нафису ороишӣ бештар дорад. Бозубанди мардон маъмулан сода буда, барои подшоҳон, паҳлавонон ва шахсиятҳои маъруф бо сангҳои гаронбаҳо зинат дода мешуд. Дар замонҳои пеш бозубанди махсусе аз филиззоти қимат сохта мешуд, ки онро ба бозуи паҳлавонон мебастанд. Дар гузашта баъзе чизҳо, ба монанди риштаи тасбеҳ, давол (тасмаи чармин) ва ғайраро, ки ба дастаи шамшер мебастанд, низ бозубанд меномиданд. Ҳатто паҳлавонон дар камарбанди худ давол (тасма)-е мебастанд, ки шабеҳи бозубанд будааст. Дар ин хусус дар "Шоҳнома"-и Фирдавсӣ омадааст: Шакли дигари маъмултарини бозубанд қутичаи доирашакли дарозрӯ мебошад, ки бештар дар байни занон маъруф аст, вале онро ба бозу намебанданд, балки ба гардан меовезанд. Ин навъ бозубанд дар қолаби ҷаъба ё қутичаи доирашакли дарозрӯ буда, ду тарафаш сарпӯш дорад. Дар сарпӯшҳо занҷира насб мекарданд. Ба поёни бозубанд аз сими борики тило ва ё нуқра панҷараҳои хурдакаки сегӯша ё овезаҳои зинатбахш меовехтанд. Аз сабаби муқаддас будани шумораи ҳафт теъдоди ин панҷараҳо ё овезаҳо ҳафт адад буд. Дар поёни ин панҷараҳо гоҳе танга, сикка ё зангулачаҳо кашол менамуданд. Рӯйи бозубандро хотамкорӣ карда, бо сангҳои гаронбаҳо ороиш медоданд. Дар болои бозубанди занон ду гӯшак мавҷуд аст, ки дар он занҷири дароз баста мешавад ва он барои ба гардан ё зери бағал овезон кардан аст. Дар рӯйи бозубанд ҳунармандон бо маҳорати хосса нақшунигор ҳаккокӣ мекарданд. Бозубандҳои гузашта хеле зебо буданд, дар рӯйи онҳо мисрае ё андарзе сабт мегардид. Дар сарпӯши бозубанд тибқи тақозои фармоишгар санаи таърихӣ ё калимаи муҳимме ҳаккокӣ карда мешуд, ки ин аз заргар маҳорати махсусро талаб менамуд. Бозубанд барои арусшаванда аз ҷониби падар, бародар ва ҳамсар туҳфаи арзишманде буд. Дар даруни бозубанд гоҳе тумор, дуо, навиштаи муҳим ва гоҳе пул мегузоштанд. Имрӯзҳо низ дар баъзе рустоҳо бозубанд мавҷуд аст. Дар фолклори тоҷик низ истилоҳи бозубанд ба кор рафтааст. Яке аз бадеҳаҳои тоҷикӣ "Бозубандамро бидеҳ" ном дорад: Духтар: Ҷавон: Духтарон: Ҷавонон: Дар гузашта бозубанди ҳалқашаклро муҳра низ мегуфтаанд, ки Фирдавсӣ дар "Шоҳнома" аз он чунин ёдовар шудааст: Рустам ба Таҳмина мегуяд, ки агар писар таваллуд кунӣ, муҳраро, яъне бозубандро ба бозуи ӯ банд: Дар байни мардум бозубанди қуръонӣ низ мавҷуд будааст, ки аз матоъ дар шакли ҳалқа бо оятҳои Қуръон таҳия намуда, ба бозу мебастанд ва онро "бозубандӣ" мегуфтанд. Дар замони мо низ дар бозуи писарон, духтарон, мардон ва занон гоҳе бозубанд баста мешавад, ки он аз матоъ ё чарм аст ва дар дарунаш чанде аз оятҳои Қуръон навишта шудааст. Ин навъ бозубанд гӯё шахсро аз нерӯҳои шайтонӣ, ҷин, бало, чашми бад ва монанди инҳо змин нигаҳ медорад.
Бозу

Бозу — қисми даст аз китф то оринҷ.
Бозуй

Бозуй Бозүй) — деҳа (ауыл) дар вилояти Туркистони Қазоқистон. Дар ноҳияи Чордара ҷойгир аст. Дар соли 2009 нафар аҳолӣ дошт.
Бозтоған

Бозтоған Бозтоған) — деҳа дар вилояти Алмаатои Қазоқистон. Дар ноҳияи Кӯксу ҷойгир аст. Дар соли 2009 857 нафар аҳолӣ дошт.
Бозхонди вакили мардумӣ

Бозхонди вакили мардумӣ — падидаи боздошти пеш аз муҳлати ваколати вакили мардумӣ дар асоси изҳори иродаи интихобкунандагони ҳавзаи интихоботии марбута тавассути овоздиҳӣ. Дар таҷрибаи байналмилалӣ бозхонд кам ба чашм мерасад. Дар давлатҳои низоми демократии либералӣ, бинобар мавҷуд будани принсип (усул)-и намояндагии миллӣ, ҳолати мазкур ҷой надорад, вале дар амалияи парлумонӣ ба ҷойи он падидаи маҳрум намудан аз мандати вакилӣ мавҷуд аст. Дар давлатҳои ба истилоҳ сотсиалистӣ ва баъзе давлатҳои дигар қоидае ҷой дорад, ки мувофиқи он вакили мақомоти намояндагӣ ба амри интихобкунандагон тобеъ буда, дар фаъолияти худ дар назди онҳо масъул мебошад. Дар сурати аз бовар баромадани вакил интихобкунандагон ӯро бозхонда метавонанд (мандати императивӣ). Мувофиқи моддаи 51 Конститутсияи Ҷумҳурии Тоҷикистон узви Маҷлиси миллӣ ва вакили Маҷлиси намояндагон ба амри интихобкунандагон тобеъ набуда, ҳақ дорад фикри худро озодона изҳор дорад, мувофиқи ақидаҳои худ овоз диҳад.
Харобаҳои Қумрон

Бозёфтҳои Қумрон, Харобаҳои Қумрон — дастнависҳои қадимӣ, маснуоти кулолӣ ва сиккаҳое, ки солҳои аз ғорҳои Қумрон воқеъ дар якунимкилометрии шимоли ғарбии Баҳри Майит ёфт шудаанд. Дар давоми ҳафриёт аз 11 ғори наздики бошишгоҳи қадим 900 баста навиштаҷоти рӯйи пӯст ва папирус, шумораи бисёри зарфҳои гилӣ, шишаӣ ва теъдоди хеле зиёди тангаҳо (569 сиккаи нуқра ва 681 тангаи биринҷӣ) пайдо шудаанд. Навиштаҷот ба асрҳои 3 пеш аз м. ва асри 1 м мансуб мебошанд. Дар байни бозёфтҳо аввалин дастхатҳои Инҷилу Таврот низ ҳастанд.
Бозёфт (ҳуқуқ)

Бозёфт — дар ҳуқуқ ёфтани чизи гумшуда аз тарафи касе, ки барои ин ӯ дорои ҳуқуқ ва уҳдадориҳои муайян мегардад. Тибқи талаботи қонун шахсе, ки ашёи гумшударо ёфтааст, уҳдадор аст шахси гумкардаи ашё ё дигар шахси ба ӯ шиносро, ки ҳуқуқи гирифтани молро доранд, огоҳ созад ва ашёро баргардонад. Агар ашё дар бино ё нақлиёт ёфт шуда бошад, бояд ба намояндаи соҳиби ин бино ё воситаи нақлиёт супорида шавад. Шахсе, ки ба ӯ ашёи ёфтшуда супурда мешавад, ҳуқуқ ва уҳдадории шахси ашёёфтаро пайдо мекунад. Дар сурати номаълум будани шахси дорои ҳуқуқи талаб кардани ашёи ёфтшуда ё аниқ набудани маҳалли иқомати ӯ шахси ашёёфта вазифадор аст, ба милитсия ё мақоми дахлдори давлатӣ хабар диҳад. Шахси ашёёфта ҳуқуқи дар худ нигоҳ доштани он ё супоридан барои нигоҳдошт ба милитсия ё ба мақомоти маҳаллии ҳокимияти давлатӣ, ё шахси муайяннамудаи онҳоро дорад. Ашёи зуд вайроншаванда ё ашёеро, ки хароҷоти нигоҳдориаш нисбат ба арзиши он хеле зиёд аст, шахси ашёёфта метавонад фурӯшад ва оид ба маблағи фурӯш далели хаттии тасдиқкунанда гирад. Маблағи аз фурӯши бозёфтшуда бадастомада бояд ба шахсе, ки ба гирифтани он ҳуқуқ дорад, баргардонида шавад. Шахси ашёро бозёфтнамуда барои гум кардан ё иллатнок кардани ашё танҳо дар ҳолатҳои қасдан ё беэҳтиётии дағал ва ба андозаи арзиши ашё масъулият дорад (моддаи 251 КГ Ҷумҳурии Тоҷикистон). Бо сипарӣ шудани шаш моҳ аз рӯзи муроҷиат ба милитсия ё мақоми дахлдори давлатӣ оид ба бозёфти ашё, агар шахси ба гирифтани ашё ҳуқуқдор муайян нагардад ва аз ҳуқуқи худ ба ашё ба шахси ашёро ёфта, ё милитсия, ё мақоми дахлдор арз накунад, дар он сурат шахси ашёёфта ба он ҳуқуқи моликӣ пайдо мекунад. Дар мавриди аз соҳибӣ кардан даст кашидани шахси ашёёфта он ба моликияти давлат мегузарад (моддаи 252 КГ Ҷумҳурии Тоҷикистон). Шахсе, ки ашёро бозёфт намуда, ба шахси ба гирифтани он ваколатдор супоридааст, барои аз ӯ ва дар сурати ба моликияти давлат гузаштани ашё аз мақоми дахлдори давлатӣ талаб кардани ҷуброни хароҷоти зарурии вобаста ба нигоҳдошт, баргардонидан ё фурӯши ашё, инчунин ҷуброни хароҷоти ёфтани шахси ба гирифтани ашё ваколатдор ҳуқуқ дорад. Шахси ашёёфта барои бозёфт ҳуқуқ дорад аз шахсе, ки ба гирифтани ашё ваколатдор шудааст, то бист фоизи арзиши ашё подош талаб намояд. Агар ҳуҷҷат ё ашёи дигари ёфташуда танҳо барои шахси ба гирифтани он ваколатдор дорои арзиш бошад, андозаи подош тибқи созишномаи байни онҳо, дар сурати ба созиш наомадан — аз ҷониби суд муайян карда мешавад. Агар шахси ба талаб карда гирифтани ашё ваколатдоршуда барои баргардонидани ашёи гумшуда ба таври оммавӣ мукофот эълон карда бошад, подош мутобиқи шарти ба таври оммавӣ эълоншуда пардохта мешавад. Шахси ашёро бозёфтнамуда ҳуқуқ дорад, то лаҳзаи пардохти подош ба ғайр аз ҳуҷҷате, ки танҳо аз ҷониби шахси ба талаб карда гирифтани он ваколатдор истифода шуданаш мумкин аст, ашёи ёфтаашро нигоҳ дорад. Дар сурати иттилоъ надодани шахси чизёфта аз бозёфти он ва кӯшиш барои пинҳон доштани он масъалаи ҳуқуқ ба подош ба миён намеояд (моддаи 253 КГ Ҷумҳурии Тоҷикистон). Ҳангоми дар ин замина ба миён омадани баҳс он аз тарафи суд тибқи муқаррароти КМГ Ҷумҳурии Тоҷикистон дар мурофиаи даъват баррасӣ мегардад.
Боинтизомӣ

Боинтизомӣ — сифати муҳимми маънавӣ, ки бо муносибати масъулиятноки инсон ба бо эҳсоси инкишофёфтаи вазифашиносӣ, бо талаботи ниҳоят баланд ба рафтору кирдори худ ва дигар одамон тавсиф дода мешавад. Малакаи боинтизомиро дар кӯдакон аз лаҳзаҳои аввалини ҳаёт, яъне то ба мактаб рафтан ташаккул бояд дод. Зуҳуроти боинтизомӣ дар кӯдакони синни томактабӣ итоаткорӣ ва иҷро намудани талаботи волидайн мебошад. А. С. Макаренко қайд кардааст, ки агар кӯдак дар 3-5-солагӣ итоаткору ҳарфшунав набошад, он гоҳ дар синни 6-7-солагӣ аз уҳдаи тарбияи ӯ баромадан душвор мегардад. Волидайн ва муаллимон бояд якҷо кӯшиш намоянд, ки дар навраси 10-12-сола малакаи дарки вазифаву уҳдадориҳоро дар мактабу оила ва инчунин маҳорати мустақилона иҷро намудани онҳоро ташаккул диҳанд. Боинтизомии наврасон ва навҷавонон, пеш аз ҳама, аз боинтизомии калонсолон, махсусан ба худи волидайн вобаста аст. Боинтизомии ҳақиқӣ ташаббус, уҳдабароӣ, кӯшиши бо рафтори худ хурсанд кардани волидайн, рафиқон, устодон ва ғайраро дар бар мегирад.
Боис (баҳри арӯз)

Боис (— сабаб, мӯҷиб) — номи яке аз баҳрҳоест, ки арӯзиёни форс-тоҷик Баҳромии Сарахсӣ ва Бузурҷмеҳри Қоинӣ баъди Халил ибни Аҳмад ихтироъ кардаанд. Сабаби боис ном гирифтани ин баҳр он аст, ки доираи Мунғалата аз он оғоз ёфта, бо он ба охир мерасад. Рукнҳои асосии боисро аз ҷузви якуми рукни аввали доираи Мунғалата (нигар Доираҳои арӯз) — мафоӣлун — — - ҷудо кардаанд. Агар аз ҷузъи аввали рукни якуми доира, яъне аз "ма" сар кунем, мафоӣлун — — -, фоилатун - — -, мустафъилун — — - ба вуҷуд меояд, ки вазни як мисраъ шеъри баҳри боиси мусаддаси солимро ташкил медиҳад. Дар ҳар се рукни боис сабаби хафиф - нисбат ба ватади маҷмӯъ - ва ватади мафруқ - зиёдтар аст. Дар ин рукнҳо фосила иштирок надорад. Вазни солими боис аз ҷумлаи авзони сақили арӯз ҳисоб меёбад, зеро ҳиҷоҳои дарози он нисбат ба ҳиҷоҳои кӯтоҳаш бештар аст. Боис рукни махсус надошта, дар натиҷаи омезиши рукни асосии баҳри Ҳазаҷ рукни асосии баҳри Рамал ва рукни солими мустафъилун - — - сохта шудааст. Шакли солимаш мусаддас буда, шаклҳои мусамману мураббаъу мусанно надорад. Боис камистеъмол аст.
Бой Қарабоғ

Бой Қарабоғ (Бай Кара-Бак) — деҳа дар ноҳияи Бодканди вилояти Бодканд, Қирғизистон.
Боис-Фрэнк

Бойс-Фрэнк як маҳаллаи аҳолинишинест, ки дар Боғи Сент-Лоран дар Монреал ҷойгир аст. Онро меъмор Луис Сауер таҳия кардааст 1 Нақлиёт Боис-Фрэнк бо чаҳор гулдара ҳамсарҳад аст: Дар шимол Ҳеннри Бурасса, дар шарқ Марсел-Лорин дар ғарб хиёбони Кавендиш ва ниҳоят дар шимолу ғарб Тименс Булвард. 2 Истгоҳи қатори дар наздикии он аст. Таърих Боис Фрэнк дар замини фурухташудаи, ҷои ишғоли Фурудгоҳи Картирвилл сохта шудааст. 3 4 Пайвандҳои берунӣ.
Бой

Бой — шахси доро ва сарватманде, ки дар ҷомеа нуфузу эътибор ва мавқеи хосса дорад. Одатан шахсонеро бой меномиданд, ки барои зисту зиндагӣ сарвати кофӣ ва сармояи афзун дошта, аз ҷиҳати иқтисодию молиявӣ танқисӣ намекашиданд. Бойҳо дар ихтиёри худ замину чорво, молу мулк, дукону нуқтаҳои савдо ва дигар навъҳои сарват дошта, чоряккорону муздурон, коргарону хидматгорон ва дигар табақаҳои ниёзманди ҷомеаро бар ивази додани музд ё дигар маводди зарурии зиндагӣ кор мефармуданд. Бойҳо дар аҳди Шӯравӣ нуфузу эътибори иҷтимоиашонро бохта, ҳамчун табақаи сарватманд ва истисморгар ба таъқибу маҳдудкуниҳо гирифтор шуданд. Истилоҳи "кулак" низ дар давраи сиёсати коллективонии хоҷагии қишлоқ падид омада, маънии табақаи сарватмандонеро дошт, ки аз истисмори қувваи кории коргарони кироя, чоряккорону батракон, иҷора додани замин ва чорвои корӣ, олоту ускунаҳои деҳқонӣ, инчунин тиҷорату судхӯрӣ фоида медиданд. Дар Тоҷикистони аҳди Шӯравӣ истилоҳи бой ба маънии табақаи кулакҳо, савдогарону заминдорон истифода мешуд, ки аз ҳисоби истисмори чоряккорону муздурон манфиат мебардоштанд. Дар солҳои таъқиботу кулаккунӣ даҳҳо ҳазор бойҳо бадарға ва ҳабс гардида, сармояву замин ва чорвои кории онҳо ба сифати моликияти хоҷагиҳои коллективӣ ситонида шуданд. Дар лаҳҷаҳои мухталифи туркӣ бой баробари шахси сарватманд инчунин маънии каси дорои мансабу мақоми давлатиро ифода мекард. Дар Туркия вазирро баъзан бой меномиданд. Аз ин рӯ, бой ҳамчун муродифи ҳокиму амир дар қаламрави туркҳои Усмонӣ истифода гардидааст. Мас. Ба волиёни Тунис ва Алҷазоир, ки аз ҷониби султонҳои Усмонӣ таъйин мегардиданд, унвони бой дода мешуд. Баъди ба сари қудрат омадани сулолаи Ҳусайниён дар Тунис бой чун лақаби амир ва фармондеҳони низомии Усмонӣ маъмул гардида, айни ҳол ба фарзандони подшоҳону ашрофзодаҳо низ унвони бой дода мешуд. Истилоҳи бойбача низ чун фарзанди ашрофзодаву сарватманд ба ин маънӣ қаробат дорад. Дертар бой ба як ҷузъи номи шахсии одамон табдил ёфта, чун нишони эҳтирому соҳибнуфузӣ корбаст мешуд. Мас. Бойбобо, Бойбибӣ, Аҳмадбой, Каримбой ва ғ.
Бойбитчилик (деҳа)

Бойбитчилик Бейбітшілік) — деҳа дар вилояти Туркистони Қазоқистон. Дар ноҳияи Ҷетисой ҷойгир аст. Аҳолӣ Дар соли 2009 984 нафар аҳолӣ дошт.
Boeing

("Боинг") — ширкати амрикоӣ, яке аз бузургтарин дар ҷаҳон истеҳсолкунандаи техникаи авиатсионӣ, кайҳонӣ ва низомӣ. Қароргоҳаш дар шаҳри Чикагои иёлати Иллинойс. Аз ду бахши асосӣ иборат аст: маҳсулоти гражданӣ ва ҳарбӣ. Ширкат ҳамчунин бахшҳои маблағгузории лоиҳаҳо, дастгирии инфрасохторӣ ва коркард, дарёфт ва дар амал истифода намудани технологияи навин -ро дар бар мегирад. Корхонаҳои асосии истеҳсолии ширкат дар ш-ҳои Эверетт (иёлати Вашингтон), Калифорния ва Сент-Луис (иёлати Миссури) ҷойгиранд. Аввалин тайёраро соли 1916 У. Боинг ва Ҷ. К. Вестервелт сохтаанд. Худи ҳамон сол дар ш. Сиэтл У. Боинг ширкати " "-ро ташкил кард, ки соли 1917 номи " "-ро гирифт. Солҳои Ҷанги дуюми ҷаҳонӣ тайёраҳои бомбаандоз истеҳсол мекард. Соли 1944 истеҳсоли тайёраҳо моҳе ба 350 адад расид. Дар тӯли солҳои ҷанг бисёр ширкатҳои авиатсионии ИМА муттаҳид гаштанд. Тайёраҳои бомбаандози "В-17" ва "В-29", ки ширкати ихтироъ карда буд, дар чандин завод сохта мешуданд. Солҳои 50 асри 20 ширкати тайёраҳои бомбаандози нав, мас., "В-47" ("Стратоҷет"), "В-52" ("Стратофортесс")-ро ихтироъ ва истеҳсол кард. Соли 1954 аввалин тайёраи таҷрибавии "Боинг 367-80" ба ҳаво хест, ки минбаъд ба истеҳсоли силсилаи лайнерҳои машҳури "Боинг-700" заминаи мусоид гузошт. Ширкати тайёраҳои гражданию ҳарбӣ, техникаи авиатсионию кайҳонӣ, аз ҷумла чархбол истеҳсол мекунад, барномаҳои фарохи кайҳониро рӯи кор меорад (мас., киштии кайҳонии -100). Заводҳои ширкат дар 67 мамлакати дунё ҷойгир мебошанд. Ширкати маҳсулоти худро ба 145 давлат мефурӯшад. Маҳсулоти ширкат: тайёраҳои граждании "-377", "-707", "-717", "-727", "-737", "-747", "-757", "-767", "-777", "-787" ва ғ.; тайёраҳои ҳарбии " СН-47 ", " -18 ", " -1"; мушакҳои -69, -86. Тайёраҳои дар ширкатҳои ҳавопаймоии "Тоҷик-Айр" ва "Сомон-Эйр" низ мавҷуданд.
Бойбича

Бойбича — деҳа дар ноҳияи Узуни вилояти Сурхондарё, Ҷумҳурии Ӯзбекистон. Ҷуғрофия Координатаҳои ҷойгиршавии деҳа°1705 с. ш. 68°1215 в. д. Я.
Бойбулоқ

Бойбулоқ Байбұлақ) — деҳа дар вилояти Алмаатои Қазоқистон. Дар ноҳияи Талғар ҷойгир аст. Дар соли 2009 502 нафар аҳолӣ дошт.
Сарват

Сарват – фаровонии шахс ё ҷомеаи арзишҳои ғайримоддӣ ва моддӣ (аз қабили пул, воситаҳои истеҳсолот, амволи ғайриманқул ё моликияти шахсӣ), ки аз эҳтиёҷоти ҳаётан муҳими инсон (сарват) зиёд аст 1. Сарват инчунин метавонад дастрасӣ ба тандурустӣ, маориф ва фарҳангро дар бар гирад. Дар ҷомеашиносӣ, шахси сарватманд шахсе ҳисобида мешавад, ки нисбат ба дигар аъзоёни ҷомеа арзишҳои назаррас дорад. Ба маънии динию фалсафӣ — сарвати рӯҳ ва сифатҳои ахлоқӣ. Баръакси сарват — фақр аст. Дар забони англисӣ сарват ба маънои соҳиби арзишҳои моддӣ ва молиявӣ ҳамчун (синоним — некӯаҳволӣ 2), сарват ба маънои бартарии шадид аз дигар аъзои ҷомеа ҳамчун тарҷума шудааст. Кишварҳое, ки нисбат ба дигар кишварҳо ба таври назаррас бойтаранд, одатан кишварҳои пешрафта номида мешаванд. Сарвати умумии ҷаҳон Сарвати умумии хонавода 241 триллион долларро ташкил медиҳад. Дар баробари ин, 100 триллион ба 0,51 миллион шаҳрвандони ИМА ва Швейтсария тааллуқ дорад 3. Гузориши " 2013",лпули дар бонки монда едиҳад, ки доштани 4000 доллар шуморо ба 50% сарватмандтарин аҳолии ҷаҳон дохил мекунад (нисфи дигари аҳолии ҷаҳон аз ин камтар аст). Барои дохил шудан ба 10% беҳтарин 75,000 доллар ва барои дохил шудан ба 1% ҳадди ақал 753,000 лозим аст 4 барои 2015 Тибқи ҳамин гузориш дар соли 2015, дар ҷаҳон ҳудуди 34 миллион доллар миллионер мавҷуд аст, ки 45 ҳазор нафари онҳо беш аз 100 миллион доллар дороиро назорат мекунанд ва дар ҷаҳон 1722 миллиардер ҳастанд 5. Ҳамчунин нигаред.
Бойгелдӣ

Бойгелди (Байгелди) — деҳа (айыл) дар ҳайати деҳистони Бойтики ноҳияи Аломудини вилояти Чуй, Ҷумҳурии Қирғизистон. Аҳолӣ — 633 нафар дар соли 2023.
Бойҷуворӣ

Бойҷуворӣ, бойдарвеш — навъи ҷувории сафед. Асосан барои дону силос кишт мекунанд. Донаш сафед (вазни 1000-тоаш 38-45 г). Баъди рӯзи кишт мепазад. Барои силос баъди рӯз медараванд. Дар 2 дарав аз ҳар га то 1000 сентнер баргу пояи силосбоб ва 60-65 сентнер дон гирифтан мумкин аст. Бойҷувориро асосан дар вилояҳои Суғду Хатлон (водии Вахш) ва вилоятҳои Бухоро, Самарқанд, Хоразм, Сурхондарё ва Қашқадарёи Узбакистон кишт мекунанд.
Бойдибек бӣ

деҳаи Бойдибек бӣ Бәйдібек би ауылы) — деҳа дар ноҳияи Енбекшиқазоқи вилояти Алмаатои Қазоқистон, ки дар соли 2009 9802 нафар аҳолӣ дошт.
Бойдухон

Бойдухон (Байду?,?,; асри — 4 октябр 1295, Табрез) — шашумин элхони Эрон аз сулолаи Ҳулогуиҳо. Писари Тарағай ва набераи Ҳулогу. Баъд аз кушта шудани Гайхотухон -ро аз вазифа сабукдӯш намуд. Дар лашкаркашии навбатии Ғозонхон ҷонибдорони Садри Ҷаҳон бо Тағоҷор бар зидди Бойдухон баромаданд ва Бойдухон танҳо монда фирор кард. Баъдан Бойдухон дар наздикии Нахҷувон дастгир шуда, аз ҷониби Ғозонхон (4 октябри 1295) ба қатл расонда шуд.
Бойдалъа (вилояти Туркистон)

Бойдалъа Байдала) — деҳа дар вилояти Туркистони Қазоқистон. Дар ноҳияи Ҷетисой ҷойгир аст. Аҳолӣ Дар соли 2009 852 нафар аҳолӣ дошт.
Бойзерек

Бойзерек Байзерек) — деҳа дар ноҳияи Алокӯли вилояти Алмаатои Қазоқистон. Тобеи ҳавзаи ҷамоаи Лепсин.
Бойдибек-ота

Бойдибек-ота Бәйдібек ата) — деҳа (ауыл) дар вилояти Туркистони Қазоқистон. Дар ноҳияи Бойдибек ҷойгир аст. Дар соли 2009 нафар аҳолӣ дошт.
Бойд Холбрук

Роберт Бойд Холбрук (1 сентябри 1983 2; Престонсбург, Кентукки, ИМА) — ҳунарманди синамо ва телевизиони амрикоӣ, модел ва рассом. Машҳурияти бисёрро аз силсилафилми телевизионии "Нарко" гирифтааст, ки нақши агенти Хадамоти мубориза бар зидди маводи нашъаовар Стив Мёрфиро бозидааст. Зиндагинома Холбрук дар ш. Престонсбург, штат Кентукки, дар оилаи Эллен ва Дон Холбрукҳо таваллуд шудааст 1. Дар аёми кӯдакӣ дар театри маҳаллӣ кор мекард 1 3. Дар соли 2001 Бойд шартнома бо оҷансии моделии имзо кард, дертар дар фэшн-ҷамъомаданиҳои кор мекард. Холбрук (чун модел) бо дизайнер ва лейблҳои зербуда ҳамкорӣ мекард:, Жан-Пол Готе,,, Билл Бласс,,, Марк Ҷейкобс,. Бойд ва модел Омахира Мота дар назди суратгир Эллен фон Унверт барои баромади парижии " " сурат гирифтанд, дертар як китоб бо ин аксҳо баромад — " " 4 5. Маснади синамо Холбрук мини-серияи шеърҳоро дар веб-гоҳи -. дар ҳамкорӣ бо Ҷейми Страчан баровард 6. Дар фэшн-намоишҳои Аврупову Осиё иштирок карда, Холбрук пули лозимаро барои омӯзиши киностудия дар донишгоҳи Ню-Йорк ҷамъ кард, ва дар онҷо соҳиби сертификати " 16 " гашт 7. Баъдтар Бойд дар донишгоҳи Колумбия дар кафедраи таърихи синамо ва корҳои сенариявӣ мехонад. Аз ҳамон вақтҳо вай сенарияи панҷ филми хурдҳаҷмаро навиштааст. Бойд мастерии актёриро дар студияи Уилям Эспер омӯхт, ва дар онҷо курси дусоларо хонд 8, ҳамчунон дар барномаи барои тайёрии махсус аз Шейн Энн Янтс (иштирок кард — дар онҷо нутқ ва садояшро созтар мекард 9. Дар соли 2007, вақте ки сенарияи худро ба режиссёр Гасу Ван Сент равон кард, ки ҳайрон ва хурсанд шуд аз эҷодиети синамогари ҷавон, ва нақшеро дар филми "Харви Милк" ба ӯ пешниҳод кард 10. Боз дар ҳамон вақтҳо дар видеои барои мусиқии суруди " панк-гурӯҳи, бо ҳамроҳи як модели дигар — Тиа Экхардт иштирок намуд 11. Боз Холбрук акс ва тарошидан ҳайкалҳоро дӯст медорад. Арт шоуи дебютии ӯ — ", аз 19 апрел то 17 майи 2008 дар галереяи Ню-Йорк мегузашт 12. Зиндагии шахсӣ Холбрук бо ҳунарпеша Элизабет Олсен дар сентябри 2012 баъди ошноӣ дар наворгирии филми "Очень хорошие девочки" вохӯрданро сар кард. Дар марти 2014 онҳо ақди никоҳ карданд 2 13. Аммо дар январи соли 2015 онҳо ҷудо шуданд.
Бойирқум

Бойирқум Байырқұм) — деҳа (ауыл) дар ҷануби Қазоқистон, дар вилояти Туркистон. Тобеи маъмурияти шаҳри Орис мебошад. Дар соли 2009 тибқи барӯйхатгирии аҳолӣ 2622 нафар аҳолӣ дошт.
Бойиш

Бойиш (Байыш) — деҳа дар ҳайати деҳистони Кенеши ноҳияи Навкати вилояти Ӯш, Ҷумҳурии Қирғизистон. Аҳолӣ — 1457 нафар дар соли 2023.